
POVABILO VZGOJNO-IZOBRAŽEVALNIM ZAVODOM K ODDAJI VLOG ZA SOFINANCIRANJE DOPOLNILNEGA POUKA MATERNIH JEZIKOV IN KULTUR ZA OTROKE DRUGIH NARODNOSTI V ŠOLSKEM LETU 2026/2027

Ministrstvo za izobraževanje, znanost in šport (v nadaljevanju MIZM) že vrsto let podpira izvajanje dopolnilnega pouka maternih jezikov in kultur za otroke drugih narodnosti v osnovnih in srednjih šolah. S to dejavnostjo bo MIZM na podlagi Sklepa ministra št. 6039-19/2026-3370/1 z dne 7. 9. 2026 nadaljevalo tudi v šolskem letu 2026/27. Tako kot v lanskem šolskem letu je določen rok za oddajo vloge in sicer 31. januar 2027. Pogoji za izvajanje te dejavnosti ostajajo isti kot v lanskem letu:
· Sredstva za izvajanje dopolnilnega pouka zagotavljata MIZM ter država ali države, katerih jezik se poučuje, oziroma starši učencev ali dijakov, ki bodo pouk obiskovali (v nadaljevanju: starši) ali druge osebe.
· Država ali države, katerih jezik se poučuje oziroma starši ali druge osebe zagotavljajo sredstva za plačilo učitelja ali drugega izvajalca dopolnilnega pouka (v nadaljevanju: učitelj dopolnilnega pouka).
· MIZM zagotavlja letni pavšalni znesek na učenca ali dijaka, ki obiskuje dopolnilni pouk in ki izpolnjuje naslednje pogoje:
· vsaj eden od staršev kot materni jezik govori jezik, ki ni slovenščina in je ta jezik učencu ali dijaku jezik vsakodnevne komunikacije in 
· ima že osnovno znanje tega jezika, ima interes za obiskovanje dopolnilnega pouka in ima za to privolitev staršev oziroma skrbnikov.
· V letni pavšalni znesek za učenca ali dijaka je vključeno:
· uporaba prostorov za (minimalno) 60 ur pouka (ogrevanje, elektrika, čiščenje …),
· nabava učil in učnih pripomočkov za učenca/dijaka,
· materialni stroški vezani na izvedbo programa (nakup drobnega potrošnega materiala, stroški telefonskega, internetnega in pisnega komuniciranja, fotokopiranje in podobno).
· Sredstva letnega pavšalnega zneska za učenca ali dijaka, ki v šolskem letu 2026/27 znaša 50 EUR, se dodelijo vzgojno-izobraževalnemu zavodu (v nadaljevanju: zavod), ki izvaja dopolnilni pouk, s posebnim sklepom. Zavod lahko za plačilo stroškov uporabe prostorov porabi največ eno tretjino dodeljenih sredstev. Za dodeljena sredstva za stroške iz druge in tretje alineje prejšnjega odstavka zavod na predlog učitelja ali drugega izvajalca dopolnilnega pouka izda naročilnico oziroma neposredno pokrije navedene stroške.
· Normativi:
· največ 15 učencev ali dijakov v skupini,
· izvede se najmanj 60 šolskih ur na šolsko leto.
· Učitelj dopolnilnega pouka mora izpolnjevati naslednje pogoje:
· da je rojeni govorec jezika, ki ga poučuje kot učitelj dopolnilnega pouka,
· ima zagotovljeno financiranje dela in prevoza na delo.
· Obveznosti učitelja dopolnilnega pouka:
· učitelj dopolnilnega pouka je dolžan poučevati po učnem načrtu, ki ga v ta namen predpiše država ali ena od držav, katerih jezik se poučuje, če pa takšen učni načrt ne obstaja, učitelj dopolnilnega pouka uporablja Načrt/usmeritev za dopolnilni pouk maternih jezikov in kultur za pripadnike drugih jezikovnih in kulturnih skupnosti v Sloveniji (ZRSŠ, 2012); 
· učitelj za delo uporablja učbenik, ki ga predpiše država, katere jezik se poučuje; učitelj lahko sam pripravlja učna gradiva v skladu z učnim načrtom;
· učitelj je dolžan izpeljati vsaj 60 ur pouka in voditi evidenco opravljenih ur ter na koncu leta šoli oddati vsebinsko in finančno poročilo.
Dopolnilni pouk izvaja zavod, ki na MIZM naslovi vlogo za sofinanciranje dopolnilnega pouka (obrazec vloge je v prilogi). Minister za izobraževanje, znanost in mladino bo na podlagi vloge izdal sklep, s katerim se bo določilo sofinanciranje dopolnilnega pouka. 
Sredstva za sofinanciranje dopolnilnega pouka v posameznem šolskem letu se dodelijo v enkratnem znesku.
Vzgojno-izobraževalne zavode vabimo, da v skladu z zgoraj opredeljenimi pogoji čim prej oziroma najkasneje do 31. januarja 2027 pošljejo izpolnjene vloge na naslov:

Ministrstvo za izobraževanje, znanost in mladino
Urad za razvoj, kakovost in analitiko izobraževanja 
Masarykova 16, 1000 Ljubljana

Ali po elektronski pošti na: gp.mizm@gov.si

Dodatne informacije: Bronka Straus, bronka.straus@gov.si, tel: 01 400 53 31 ali Mateja Gajgar, mateja.gajgar@gov.si.

